cyanic-selkie/wikianc huggingface dataset:
రసాయన గతి శాస్త్రం
ఉత్ప్రేరకం
ఉత్ప్రేరకం రసాయన చర్య యొక్క వేగాన్ని పెంచుతుంది కానీ చర్యలో వినియోగం కాదు.చర్యా మార్గాన్ని మార్చడం ద్వారా ఇది చర్య వేగాన్ని పెంచుతుంది.ఉత్తేజిత శక్తి విలువ తక్కువ ఉండే వేరొక మార్గం ద్వారా చర్య జరుగుంటుంది."auto catalysis"లో క్రియాజన్యమే ఉత్ప్రేరకం అవుతుంది.ఉత్ప్రేరకాలుగా పనిచేసే ప్రోటీన్లను ఎంజైమ్లు అని అంటారు.మైకేలూయిస్ -మెంటెన్ గతిశాస్త్రం ఎంజైమ్లు ఉండే చర్యల గురించి వివరిస్తుంది.ఉత్ప్రేరకం సమతా స్థితిని ప్రభావితం చేయదు.అది పురోగామి ప్రక్రియను, తిరోగామి ప్రక్రియను సమానంగా వేగవంతం చేస్తుంది.
ద్రవనాలను కలపడం కూడా చర్య యొక్క వేగాన్ని పెంచుతుంది.ఇలా చేయడం ద్వారా అణువుల యొక్క గతి శక్తి పెరుగుతుంది.దీని వల్ల ఎక్కువ అభిఘాతాలు అవ్వడం వల్ల ఎక్కువ ఉత్తేజిత అభిగాతాలు అవుతాయి.
పీడనం
బాష్ప చర్యలో పీడనం పెంచడం ద్వారా క్రియాజనకాల మధ్య అభిగాతాల సంఖ్య పెరుగుతుంది, కాబట్టి వేగము కూడా పెరుగుతుంది.బాష్పం యొక్క "ఆక్టివిటీ"దాని పాక్షిక పీడనం మీద ఆధారపడుతుంది.దీనిని ద్రావణం గాఢత పెంచడం ద్వారా ఏర్పడే ప్రభావంతో పోల్చవచ్చు.
పీడనం మార్చడం ద్వారా రేటు స్థిరాంకం కూడా మారవచ్చు. ఎక్కువ ఉష్ణోగ్రతల బాష్పచర్యల్లో జాడ వాయువు కలపడం ద్వారా రేటు స్థిరాంకాలు, క్రియాజన్యాలు మారవచ్చు.ఇలాంటివి ఉష్ణగ్రాహక చర్యలు, ఉష్ణమోచక చర్యలు వేడి బదిలీ కంటే వేగవంతం అవ్వడం వల్ల జరుగుతాయి.పీడనం పెంచడం ద్వారా క్రియాజనకాలు, మిగిలిన పదార్థాల మధ్య వేడి బదిలీ వేగం కూడా పెరుగుతుంది.
కండేన్సేడ్ ఫేస్ రేటు స్థిరాంకాలు కూడా ఎక్కువ పీడనం వల్ల ప్రభావితం అవుతాయి.ఇది డైమండ్ అన్విల్స్ ద్వారా వివరించవచ్చు. ప్రేషర్ జంప్ ద్వారా గతి శాస్త్రాన్ని అధ్యయనం చేయవచ్చు.
సమతాస్థితి
గతి శాస్త్రం ద్వారా చర్య యొక్క రేటు గురించి తెలుస్తుంది, ఉష్ణగతిక శాస్త్రం ఒక రసాయన చర్య అయత్ణీకృతంగా జరుగుతుందా లేదా అనే విషయం తెలుపుతుంది.ద్విగత చర్యలో పురోగామి, తిరోగామి చర్యల యొక్క వేగలు సమానంగా ఉన్నప్పుడూ సమతాస్థితి ఏర్పడుతుంది.క్రియాజనకాల, క్రియాజన్యాల గాఢతలలో ఏ మార్పు ఉండదు.ఉదాహరణకు, హేబర్-బాష్ ప్రక్రియ .ఇందులో నైట్రోజెన్, హైడ్రోజెన్ వాయువులతో అమ్మోనియా వాయువుని వ్యుత్పత్తి చేస్తారు.బెలౌసోవ్-జ్హాబోతింస్కీ ప్రక్రియ వల్ల పదార్థాల గాఢతలు చాలా సేపటివరకు మారి చివరకు సమతాస్థితికి వస్తుంది.
స్వేచ్చా శక్తి
స్వేచ్ఛా శక్తి మార్పు చర్య జరుగుంటుందో లేదో తెలుపుతుంది కానీ గతి శాస్త్రం దాని వేగాన్ని తెలుపుతుంది.చర్య ఉష్ణమోచకం అయ్యుండి, దాని ఎన్త్రోపి మార్పు ఎక్కువ ఉన్నప్పటికీ ఒకవేళ అది నెమ్మది చర్య ఐనచో ఆ చర్య జరగదు.ఒకవేళ ఒక క్రియాజనకం రెండు క్రియాజన్యాలను ఉత్పత్తి చేసినచో సాధారణంగా ఉష్ణగతికంగా స్థిరంగా ఉన్నదే వస్తుంది. (కొన్ని పరిస్థితితుల్లో తప్ప).స్వేఛా శక్తి తెలుసుకోవటం ద్వారా చర్య యొక్క రేటు స్థిరాంకాలు కనుక్కోవచ్చు.
గతి ఐసోటోప్ ప్రభావం అనగా ఒక క్రియాజనకాన్నిబదులు దాని ఐసోటోప్ పెట్టడం వలన చర్య యొక్క రేటులో వచ్చే మార్పు.
బయటి లింకులు
వర్గం:రసాయన శాస్త్రము
అచ్చమ్మ (అయోమయనివృత్తి)
అచ్చమ్మ తెలుగువారిలో కొందరి పేరు.
హోం పేజీ
హోమ్ పేజీ లేదా ఇండెక్స్ పేజీ అనేది ఒక వెబ్సైట్ యొక్క ఆరంభ లేదా ప్రధాన వెబ్ పేజీ. దీనిని కొన్నిసార్లు ముందు పేజీ (వార్తాపత్రికలతో సారూప్యత ద్వారా) లేదా ప్రధాన పేజీ అని కూడా అంటారు, లేదా "హోమ్‌పేజీ"గా వ్రాస్తారు.
ఉద్దేశ్యం
హోమ్ పేజీ సాధారణంగా ఒక సందర్శకుడు ఒక సెర్చ్ ఇంజిన్ నుండి ఒక వెబ్సైట్ ను చోదించడానికి చూసే మొదటి పేజీ, సందర్శకుల దృష్టిని ఆకర్షించడానికి ఒక ల్యాండింగ్ పేజీ వలె కూడా ఉపయోగపడవచ్చు. హోమ్ పేజీ సైట్ లోని ఇతర పేజీలకు సంబంధించిన ముఖ్యమైన, ఇటీవల కథనాల పేజీల లింకులను సులభతరం చేసేందుకు ఉపయోగించబడుతుంది.
మూలాలు
వర్గం:వరల్డ్ వైడ్ వెబ్
రల్లగెడ్డ
రల్లగెడ్డ ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, గూడెం కొత్తవీధి మండలం లోని గ్రామం. ఇది మండల కేంద్రమైన గూడెం కొత్తవీధి నుండి 36 కి. మీ. దూరం లోను, సమీప పట్టణమైన అనకాపల్లి నుండి 80 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 41 ఇళ్లతో, 174 జనాభాతో 39 హెక్టార్లలో విస్తరించి ఉంది. గ్రామంలో మగవారి సంఖ్య 84, ఆడవారి సంఖ్య 90. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 173. గ్రామం యొక్క జనగణన లొకేషన్ కోడ్ 585399 .పిన్ కోడ్: 531133.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల చింతపల్లిలోను, ప్రాథమికోన్నత పాఠశాల, మాధ్యమిక పాఠశాల జెర్రీలలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల చింతపల్లిలోను, ఇంజనీరింగ్ కళాశాల విశాఖపట్నంలోనూ ఉన్నాయి. సమీప వైద్య కళాశాలమేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల చింతపల్లిలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
రల్లగెడ్డలో ఉన్న ఒకప్రాథమిక ఆరోగ్య కేంద్రంలో ఒక డాక్టరు, ముగ్గురు పారామెడికల్ సిబ్బందీ ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
రల్లగెడ్డలో భూ వినియోగం కింది విధంగా ఉంది:
నీటిపారుదల సౌకర్యాలు
రల్లగెడ్డలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
రల్లగెడ్డలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, బీన్స్
స్విట్జర్లాండ్‌లోని హిందూ దేవాలయాల జాబితా
స్విట్జర్లాండ్‌ లో కూడా హిందూ దేవాలయాలు నిర్మించబడ్డాయి. స్విట్జర్లాండ్‌లోని అన్ని హిందూ దేవాలయాల వివరాలు, తెరిచే సమయాలు.
రం
రం  లేదా రమ్ము (ఆంగ్లం: Rum) చెరకు ఉపఫలాలైన చెరకురసం, లేదా చెరకు మడ్డి లను స్వేదనం/కిణ్వనం చేయడంతో తయారుచేయబడే ఒక మద్యపానం. ఇలా వెలికితీయబడ్డ రాన్ని ఓక్ వుడ్ చే చేయబడ్డ పీపాలలో నిల్వ ఉంచుతారు.
కరేబియన్ దీవులు, ల్యాటిన్ అమెరికాలలో రం అత్యధికంగా ఉత్పత్తి చేయబడుతుంది. ఆస్ట్రియా, స్పెయిన్, ఆస్ట్రేలియా, న్యూజిలాండ్, ఫిజి, ఫిలిప్పీన్స్, భారతదేశం, రీయూనియన్ దీవి, మారిషస్, దక్షిణ ఆఫ్రికా, తైవాన్, థాయ్ లాండ్, జపాన్, అమెరికా సంయుక్త రాష్ట్రాలు, కెనడా దేశాలు రం ఉత్పత్తి అత్యధికంగా కలిగి ఉన్నాయి.
రం వివిధ శ్రేణులలో తయారు చేయబడుతుంది. తక్కువ శక్తి గల తేలికపాటి (Light) రాలు కాక్ టెయిల్ లలో వినియోగించబడగా, శక్తివంతమైన గోల్డెన్/డార్క్ రాలు యథాతథంగా సేవించటానికి, వంటకాలలో వినియోగించటానికి ఉత్పత్తి చేయబడిననూ, ప్రస్తుత కాలంలో ఇతరాలతో మిళితం చేసి సేవిస్తున్నారు. యథాతథంగా/కేవలం ఐసు ముక్కలతో సేవించటానికి ప్రీమియం రం కూడా ఉత్పత్తి చేయబడుతుంది.
వెస్ట్ ఇండీస్, మారిటైంస్, న్యూ ఫౌండ్ ల్యాండ్ వంటి ప్రదేశాల చరిత్రను రం ప్రభావితం చేసింది. నీరు లేదా బీరుతో కలిపిన రం (దీనినే గ్రాగ్ అని అంటారు) రాయల్ నేవీ (యునైటెడ్ కింగ్డం నావల్ ఫోర్స్) తో, అక్కడి సముద్రపు దొంగలతో సంబంధం కలిగి ఉంది. ఆఫ్రికా, ఐరోపా, అమెరికాల మధ్య జరిగిన త్రికోణ వర్తకం పై రం ప్రాముఖ్యత కలిగి ఉంది. వ్యవస్థీకృత నేరాలకు, అమెరికా విప్లవం, ఆస్ట్రేలియా విప్లవం లకు కారణభూతమైనది.
మూలాలు
చెరకు నుండి పులియబెట్టిన పానీయాలను వెలికితీయటం ప్రాచీన చైనా/భారతదేశంలో ఉంది. 17వ శతాబ్దంలో మొట్టమొదటి సారిగా రం కరేబియన్ దీవులలో స్వేదనం చేయబడ్డది. చక్కెరను శుద్ధి చేసే ప్రక్రియలో ఉపఫల్ంగా వచ్చే చెరకు మడ్డిని కిణ్వనం చేయటం వలన మద్యంగా మారుతుందని బానిసలు ఆ తర్వాత కనుగొన్నారు. ఈ మద్యపాన ఉపఫలాలను స్వేదనం చేయటం ద్వారా వాటిలోని మాలిన్యాలను తొలగించవచ్చని కనుగొనటంతో స్వచ్ఛమైన రం ఉత్పత్తి అవ్వటం ప్రారంభమైనది. 16వ శతాబ్దం నాటికే రం ఉత్పత్తి బ్రెజిల్, స్వీడన్ లలో జరిగాయి అని ధ్రువీకరించటానికి ఆనవాళ్ళు ఉన్నాయి.
ఉత్తర అమెరికా
అటు తర్వాతి కాలంలో రం సేవనం/ఉత్పత్తి ఉత్తర అమెరికాకు విస్తరించింది. నానాటికీ రం యొక్క డిమాండ్ పెరిగిపోతోండటంతో ఇక్కడ చెరకు పంట కోసం శ్రామికులు కావలసి వచ్చింది. దీనితో ఆఫ్రికా, కరేబియన్, ఉత్తర అమెరికాల మధ్య త్రికోణ వర్తకం స్థాపించవలసిన అవసరం వచ్చింది. బానిస-చెరకు మడ్డి-రం ల మార్పిడి మూడు పూవులు-ఆరు కాయలుగా వర్థిల్లినది. 1764 లో చేయబడిన చక్కెర చట్టంతో ఈ వర్తకానికి అడ్డుకట్ట పడినది. ఇదే అమెరికా విప్లవానికి ఒక కారణంగా పేర్కొనవచ్చును.
రాజకీయ వ్యవస్థలో రం కీలకపాత్ర పోషించటం మొదలుపెట్టినది. ప్రజాప్రతినిధులు ఎన్నికల ఫలితాలను రాన్ని విరివిగా పంచటంతో శాసించగలిగారు. ప్రజలతో కలిసి ప్రజాప్రతినిధి రం సేవిస్తేనే అతనిని స్వతంత్రుడిగా తమలో ఒకనిగా గుర్తించే పరిస్థితులు ఏర్పడ్డాయి.
బ్రిటీషు ద్వీపాల నుండి చక్కెర దిగుమతులపై విధించిన ఆంక్షలు, విస్కీ యొక్క అభివృద్ధితో అమెరికాలో రం ప్రాముఖ్యత క్షీణించటం మొదలైనది.
నావికా దళాలలో రం
1655 లో బ్రిటీషు దళాలు జమైకాను ఆక్రమించుకొనటంతో రాయల్ నేవీ (యునైటెడ్ కింగ్డం యొక్క నావికా దళం) కి రంతో సంబంధాలు ఏర్పడ్డవి. అక్కడ రం విరివిగా లభ్యమవ్వటంతో అప్పటి వరకు నావికులకు రోజువారీ కేటాయిస్తోన్న ఫ్రెంచి వైన్ కు బదులుగా రాయల్ నేవీ రాన్ని కేటాయించటం మొదలు పెట్టినది. స్వచ్ఛమైన రం లేదా నిమ్మకాయ రసంతో కలిపిన రాన్ని కొంతకాలం కేటాయించిననూ, (నావికులపై మద్యం యొక్క ప్రభావాన్ని తగ్గించే ప్రయత్నంలో భాగంగా) ఈ మిశ్రమంలో నీటిని కలపటం మాత్రం 1740లో అడ్మిరల్ ఎడ్వార్డ్ వెర్నన్ తో మొదలైనది. అప్పట్లో టాట్ (Tot) అని పిలువబడిన ఈ మిశ్రమం తర్వాత గ్రాగ్ (Grog) అయినది. చలి, గాలి, వర్షాన్ని తట్టుకొనేందుకు గాను అతను ధరించే గ్రోగ్రాం (Grogram) తో చేయబడిన కోటు వలన దీనికి ఆ పేరు స్థిరపడిపోయింది.
వర్గం:మద్యం
ప్రేమ మనసులు
ప్రేమ మనసులు 1969, ఏప్రిల్ 25న విడుదలైన తెలుగు డబ్బింగ్ సినిమా. తమిళ భాషలో నిర్మించబడిన అన్బె వా అనే సినిమా దీనికి మాతృక.
మూలాలు
వర్గం:డబ్బింగ్ సినిమాలు వర్గం:ఎం.జి.రామచంద్రన్ నటించిన సినిమాలు వర్గం:బి.సరోజాదేవి నటించిన సినిమాలు
ఫ్లెరోవియం
ఫ్లెరొవియం ఒక సూపర్ హెవీ కృత్రిమ రసాయన ఫ్లెరొవియం ఒక సూపర్ హెవీ కృత్రిమ రసాయన మూలకం. దీని చిహ్నం FL, పరమాణు సంఖ్య 114. ఇది ప్రయోగశాలలో మాత్రమే సృష్టించబడింది, ప్రకృతిలో గమనించినట్లు లేదు. ఇది చాలా రేడియోధార్మిక మూలకంగా ఉంది. ఫ్లెరోవ్ లాబొరేటరీ ఆఫ్ న్యూక్లియర్ రియాక్షన్స్ ఆఫ్ ది న్యూక్లియర్ రీసెర్చ్, డుబ్న, రష్యా వారిచే ఈ మూలకం (ఎలిమెంట్) 1998 లో కనుగొనబడింది. ఈ సంస్థ పేరున ఈ మూలకం పేరు పెట్టారు. ప్రయోగశాల యొక్క పేరు కూడా, రష్యా భౌతిక శాస్త్రవేత్త జార్జి ఫ్లెరోవ్ గౌరవ సూచకంగా పెట్టబడింది. ఈ పేరు 2012 మే 30 IUPAC చే స్వీకరించబడింది. అంశాల ఆవర్తన పట్టిక నందు, అది p-బ్లాక్ లో ఒక ట్రాన్స్ ఆక్టినైడ్ మూలకం. ఇది 7 వ కాలంలో ఒక మూలకం, ప్రస్తుతం కార్బన్ గ్రూప్ భారీ మూలకం సంఖ్యగా ఉంచుతారు.. దీని చిహ్నం FL, పరమాణు సంఖ్య 114. ఇది ప్రయోగశాలలో మాత్రమే సృష్టించబడింది, ప్రకృతిలో గమనించినట్లు లేదు. ఇది చాలా రేడియోధార్మిక మూలకంగా ఉంది. ఫ్లెరోవ్ లాబొరేటరీ ఆఫ్ న్యూక్లియర్ రియాక్షన్స్ ఆఫ్ ది న్యూక్లియర్ రీసెర్చ్, డుబ్న, రష్యా వారిచే ఈ మూలకం (ఎలిమెంట్) 1998 లో కనుగొనబడింది. ఈ సంస్థ పేరున ఈ మూలకం పేరు పెట్టారు. ప్రయోగశాల యొక్క పేరు కూడా, రష్యా భౌతిక శాస్త్రవేత్త జార్జి ఫ్లెరోవ్ గౌరవ సూచకంగా పెట్టబడింది. ఈ పేరు 2012 మే 30 IUPAC చే స్వీకరించబడింది. అంశాల ఆవర్తన పట్టిక నందు, అది p-బ్లాక్ లో ఒక ట్రాన్స్ ఆక్టినైడ్ మూలకం. ఇది 7 వ కాలంలో ఒక మూలకం, ప్రస్తుతం కార్బన్ గ్రూప్ భారీ మూలకం సంఖ్యగా ఉంచుతారు.
ఆవిష్కరణ
ప్రారంభ రసాయన అధ్యయనాలు 2007-2008 లో ప్రదర్శించారు. ఫ్లెరొవియం మూలకం అనుకోకుండా సమూహం 14 కోసం అస్థిర ఉంది అని సూచించాయి. ప్రాథమిక ఫలితాలలో దీన్ని కూడా ఉత్కృష్ట వాయువులు మాదిరిగానే లక్షణాలను ప్రదర్శించే అనిపించింది..
మరిన్ని ఫలితాలు చూపించుటలో, బంగారంతో ఈ ఫ్లెరొవియం యొక్క ప్రతిచర్య, కాపర్నీషియం చర్యలను పోలి ఉంది. అది కూడా ప్రామాణిక ఉష్ణోగ్రత, పీడనం వద్ద వాయువుగా ఉండవచ్చు, ఇది లోహ లక్షణాలు చూపిస్తుంది అయితే, ఫ్లెరొవియం సీసం వంటి భారీ హోమోలోగ్ అనుగుణంగా, గ్రూపు 14 లో కనీసం రియాక్టివ్ మెటల్‌గా ఇది కూడా ఉంటుంది.
మూలాలు
వర్గం:మూలకాలు వర్గం:రసాయన శాస్త్రము
కైరంకొండ నరసింహులు
కైరంకొండ నరసింహులు, తెలంగాణ రాష్ట్రానికి చెందిన కవి, రచయిత. తెలుగు సాహిత్యం లోని వివిధ ప్రక్రియలలో రచనలు సాగించిన నరసింహులు పోచంపల్లి పోతనగా పేరొందాడు. తన సహజ కవిత్వంతో పలు యక్షగానాలు, భక్తి కీర్తనలు రచించాడు.
జననం, విద్యాభ్యాసం
నరసింహులు 1948, అక్టోబరు 23న కొండయ్య - నరసమ్మ దంపతులకు తెలంగాణ రాష్ట్రం, మేడ్చ‌ల్ మ‌ల్కాజ్‌గిరి జిల్లా, ఘటకేసర్ మండలం, ఔషాపూర్ గ్రామంలోని ఒక చేనేత కుటుంబంలో జన్మించాడు. పాఠశాల విద్యను పూర్తిచేశాడు. తండ్రితోపాటు బతుకుదెరువుకోసం మహారాష్ట్ర లోని సోలాపూర్కు వెళ్ళాడు. అక్కడి గ్రంథాలయంలో తెలుగు పుస్తకాలు, దినవారపత్రికలు, శతకాలు చదివి సాహిత్యంపై అవగాహన పెంచుకున్నాడు. కొంతకాలం తరువాత యాదాద్రి భువనగిరి జిల్లా, పోచంపల్లి గ్రామానికి వెళ్ళి స్థిరపడ్డాడు. చేనేత వృత్తిని కొనసాగించాడు.
కుటుంబం
నరసింహులుకు భార్య, ఇద్దరు కూతుళ్ళు, ఒక కొడుకు ఉన్నారు.
కోవిడ్-19 వాక్సిన్
కోవిడ్-19 టీకా మనుషులలో కరోనావైరస్ 2 ని ఎదురుకోడానికి అవసరమైన 'అనుకూల రోగనిరోధక' శక్తిని అందిస్తుంది. కోవిడ్ ‑ 19 మహమ్మారికి ముందే, కరోనావైరస్ల నిర్మాణం మరియు పనితీరు గురించి స్థిరమైన సమాచారం అందుబాటులో ఉంది, ఇది వివిధ వ్యాక్సిన్ సాంకేతికతల అభివృద్ధి ప్రక్రియను వేగవంతం చేసింది. 7 మే 2021 నాటికి ప్రపంచ వ్యాప్తంగా 14 టీకాలు ఆమోదం పొంది వాడుకలో, ఇంకా సుమారు 60 టీకాలు అభివృద్ధి దశలో ఉన్నాయి.
కైరంకొండ నరసింహులు
కళారంగం
జానపద కళలపై ఇష్టంలో యక్షగానాన్ని నేర్చుకొని ప్రదర్శనలు ఇచ్చాడు. స్త్రీ, యువరాజు పాత్రలు పోషించేవాడు.
కోవిడ్-19 వాక్సిన్
1 మే 2021 నాటికి, జాతీయ ఆరోగ్య సంస్థల అధికారిక నివేదికల ఆధారంగా ప్రపంచవ్యాప్తంగా 115 కోట్ల మోతాదుల కోవిడ్ ‑ 19 వ్యాక్సిన్ ఇవ్వబడింది. 8 మే 2021 నాటికి, భారత దేశంలో 16 కోట్ల మంది టీకా తీసుకున్నారు. తెలంగాణలో 51 లక్షల మంది, ఆంధ్రప్రదేశ్ లో లక్ష మంది టీకా తీసుకున్నారు. డిసెంబర్ 2020 నాటికి, 1,000 కోట్లకు పైగా వ్యాక్సిన్ మోతాదులను దేశాలు ముందుగానే బుక్ చేసుకున్నాయి, వీటిలో సగం ప్రపంచ జనాభాలో 14% ఉన్న అధిక-ఆదాయ దేశాలు కొనుగోలు చేసాయి.
కైరంకొండ నరసింహులు
మరణం
నరసింహులు అనారోగ్యంతో 2021, నవంబరు 4న తన స్వగృహంలో మరణించాడు.
కోవిడ్-19 వాక్సిన్
ప్రణాళిక, అభివృద్ధి
జనవరి 2020 నుండి, బహుళజాతి ఔషధ పరిశ్రమల మరియు ప్రభుత్వాల మధ్య అపూర్వమైన సహకారం ద్వారా వ్యాక్సిన్ అభివృద్ధి వేగవంతం చేయబడింది. కోఎలిషన్ ఫర్ ఎపిడెమిక్ ప్రిపేర్డ్‌నెస్‌ ఇన్నోవేషన్స్ (సెపీ) ప్రకారం, కోవిడ్‑19 వ్యాక్సిన్ అభివృద్ధి తొలి దశ కార్యకలాపాల భౌగోళిక పంపిణీ ఇలా ఉంది: ఉత్తర అమెరికా సంస్థలు 40%, ఆసియా ఆస్ట్రేలియాలలో 30%, ఐరోపాలో 26%, ఇంకా దక్షిణ అమెరికా, ఆఫ్రికాలో కొన్ని ప్రాజెక్టులలో పని జరిగింది. కోవిడ్‑19 కోసం వ్యాక్సిన్‌ను రూపొందించే ఆవశ్యకత షెడ్యూల్ల కుదింపుకు దారితీసింది, ఇది ప్రామాణిక టీకా అభివృద్ధి కాలపరిమితిని తగ్గించింది. సాధారణంగా వరసలో సంవత్సరాలు పట్టే ప్రక్రియను, కొన్ని కేసుల్లో క్లినికల్ ట్రయిల్ దశలను కలిపేసి నెలలకు తగ్గించారు.
కైరంకొండ నరసింహులు
మూలాలు
వర్గం:2021 మరణాలు వర్గం:యాదాద్రి భువనగిరి జిల్లా వ్యక్తులు వర్గం:యాదాద్రి భువనగిరి జిల్లా కవులు వర్గం:యాదాద్రి భువనగిరి జిల్లా రచయితలు వర్గం:తెలుగు నాటక రచయితలు
కోవిడ్-19 వాక్సిన్
ప్రణాళిక, అభివృద్ధి
కోవిడ్-19 వాక్సిన్ ని అభివృద్ధి చేసి దానిని ప్రపంచంలోని అందరికి అందించాలనే ఉద్దేశంతో ప్రపంచ ఆరోగ్య సంస్థ ఏప్రిల్ 2020లో "ఆక్సెస్ టు కోవిడ్-19 టూల్స్" (ఎ.సి.టి) అక్సిలరేటర్ ని ప్రారంభించింది, ఇది అందరికీ కోవిడ్-19 పరీక్షలు, చికిత్స, వాక్సిన్ అందించడానికి కృషి చేస్తుంది. ఈ కార్యాన్ని డయాగ్నొస్టిక్స్, చికిత్స, వాక్సిన్ ("కోవాక్స్" అని కూడా పిలుస్తారు), ఆరోగ్య వ్యవస్థల సమన్వయ వ్యవస్థ అనే నాలుగు స్తంభాల కింద విభజించారు.
టీకా తయారీ
టీకా అభివృద్ధికి తొలుత వైరస్‌ ఆకృతిని, డీఎన్‌ఏ లేదా ఆర్‌ఎన్‌ఏను గుర్తించాలి. తర్వాత మనుషుల్లో ఆ వైరస్‌ ఎలా పనిచేస్తుందో పరీక్షలు చేస్తారు.
టీకాకు ప్రభుత్వ అనుమతులు రావాలంటే 3 దశల్లో మానవులపై విజయవంతంగా ప్రయోగించాలి. ఒక్కో దశకు 6-8 నెలలు పడుతుంది. ఈ దశలను అధిగమించి ముందుకు సాగే టీకాలు అతికొద్ది సంఖ్యలోనే ఉంటాయి.
వెలుపలి లంకెలు
వర్గం:వైరస్ వర్గం:అంటు వ్యాధులు వర్గం:వైరస్లు
కిలా రాయపూర్ ఆటల పోటీలు
ప్రతి సంవత్సరం ఫిబ్రవరి నెలలో లుధియానా దేశవిదేశాల నుంచి వచ్చిన క్రీడాభిమానులతో నిండిపోతుంది. ఇందులో రకరకాలైన ఎద్దులు, ఒంటెలు, కుక్కలు లాగే బండ్ల పోటీలను జనాలు ఆసక్తిగా నిలుస్తారు.
నేపథ్యం
నాగరిక మానవ జీవితం మొదటగా గ్రామాల్లో మొదలైంది. ప్రజల అవసరాల కొద్దీ నెమ్మదిగా గ్రామీణ క్రీడలు ప్రారంభమయ్యాయి. పొలాల్లో పనిచేయడం కోసం, శత్రువులను, క్రూర మృగాలను ఎదుర్కోవడం కోసం బలం కావాలి. దీనికోసమే కుస్తీ పోటీలు, పరుగు పందేలు, దూకే ఆటలు, బరువులెత్తే పోటీల్లాంటివి మొదలయ్యాయి. కబడ్డీ ఆట కూడా ఇలా బల ప్రదర్శన చేయడానికి ఉద్దేశించినదే. పంజాబ్ లో కబడ్డీ ఆట మంచి ప్రాచుర్యాన్ని సంపాదించుకుంది. thumb|1900 లలో భారతదేశంలో గ్రామీణ క్రీడలు, గురు హరగోవింద్ తమ అనుచరులు శారీరకంగా, మానసికంగా బలంగా ఉండాలనే ఉద్దేశంతో సిక్కుల ప్రధాన మందిరాలైన అకాల్ తక్త్లో కుస్తీ పోటీలు ప్రారంభించాడు. అప్పటి నుండి ఈ పోటీలు పంజాబీ ప్రజల జీవితాల్లో ప్రధాన భాగమయ్యాయి.
1947 లో భారతదేశానికి స్వాతంత్ర్యం రాక మునపు కబడ్డీ, కుస్తీ పోటీలకే ఎక్కువ ప్రాధాన్యతనిచ్చేవారు. దాని తరువాత ఈ ఆటల పరిధి మరింత విస్తృతమైంది. హాకీ ఆట గురించి వారికి తెలియక ముందే వారు ఒక చివరన వంపు కలిగి ఉండే కట్టి, గుడ్డ ముక్కలతో చుట్టిన బంతితో అలాగే ఆడేవారు. స్వాతంత్ర్యం వచ్చిన తరువాత అసలైన హాకీ బ్యాటు, బంతితో ఆడటం మొదలు పెట్టారు. సరైన మైదానాలు అందుబాటులో లేకపోయినా పంజాబ్ నుంచి చాలా మంది క్రీడాకారులు భారత హాకీ జట్టులో స్థానం స్థాపించారు. దేశం యొక్క గొప్ప హాకీ క్రీడాకారుల్లో పంజాబ్ లోని జలంధర దగ్గర ఉన్న సంసార్ పూర్ నుంచే పన్నెండు మంది క్రీడాకారులు వచ్చారు.
ఈ పోటీల్లో పాల్గొనడానికి వివిధ ప్రాంతాలనుంచి వచ్చే పోటీదారులకు కూడా గ్రామస్తులే ఆశ్రయం ఇస్తారు.
రకాలు
ఈ ఆటల పోటీల్లో ముఖ్యంగా మూడు రకాల విభాగాల్లో పోటీలు జరుగుతాయి. మొదటి విభాగంలో పూర్తి గ్రామీణ క్రీడలైన కబడ్డీ, కుస్తీ లాంటి ఆటలుంటాయి. రెండవ విభాగంలో ఆధునిక క్రీడలైన హాకీ, వాలీ బాల్, ఫుట్ బాల్, సైక్లింగ్, హ్యాండ్ బాల్ లాంటివి. మూడవ విభాగం ఇనుప కడ్డీలను వంచడం, శరీరం మీద నుంచి వాహనాలు పోనిచ్చుకోవడం లాంటి సాహస క్రీడలు ఉంటాయి.
మూలాలు
వర్గం:క్రీడలు
నవీన్ పట్నాయక్
నవీన్ పట్నాయక్ (జననం 16 అక్టోబరు 1946) ఒడిషా రాష్ట్రానికి 14వ ముఖ్యమంత్రి. ఆయన బిజూజనతాదళ్ అనే రాజకీయ పార్టీకి అధినేత. ఆయన రచయితగా నాలుగు పుస్తకాలను ప్రచురించాడు.
జీవిత విశేషాలు
ఆయన అక్టోబరు 16, 1946 లో కటక్ లో జన్మించాడు. ఆయన ఒడిశా పూర్వపు ముఖ్యమంత్రి అయిన బిజు పట్నాయక్ యొక్క కుమారుడు. ఆయన సోదరుడు హిమాంశు పట్నాయక్. పట్నాయక్ డెహ్రాడూన్ లోని ప్రతిష్ఠాత్మక వెల్‌హం బాలుర పాఠశాలలో విద్యాభ్యాసం చేసాడు. తరువాత డూన్ పాఠశాలలో చదివాడు. డిల్లీ విశ్వవిద్యాలయానికి చెందిన కిరోజీ మాల్ కళాశాలలో చేరిన తరువాత బి.ఎ ఉత్తీర్ణుడయ్యాడు. ఆయన యువకునిగా ఉన్నప్పుడు ఒరిశా, రాజకీయాలకు దూరంగా ఒక రచయితగా ఖ్యాతి పొందాడు. ఆయన తండ్రి మరణం తరువాత 1997లో రాజకీయాలలోకి ప్రవేశించాడు. ఒక సంవత్సరం తరువాత ఆయన బిజు జనతాదళ్ అనే పార్టీని తన తండ్రి పేరుతో స్థాపించాడు. తరువాత ఆ పార్టీ భారతీయ జనతా పార్టీతో పొత్తు పెట్టుకొని రాష్ట్ర ఎన్నికలలో విజయం సాధించింది. నవీన్ పట్నాయక్ ఒడిశా ముఖ్యమంత్రిగా పదవీ బాధ్యతలు స్వీకరించాడు. ఆయన విధానాలైన "అవినీతికి వ్యతిరేకంగా నిలబడటం", "పేదల అనుకూల విధానాలు" ఒడిశా రాష్ట్రలో ఆయనకు భారీ మద్దతుతో విజయానికి సోపానాలయ్యాయి. ఆయన నాలుగు పర్యాయాలు ముఖ్యమంత్రిగా ఉండటానికి దోహదపడ్డాయి. తండ్రివలె ఆయన అధికార స్వామ్యం (బ్యూరోక్రసీ) ని నియంత్రించడమే కాకుండా రాష్ట్ర అభివృద్ధికి ఒక యంత్రంలా మారారు. ఆయన పూరీ లోని జగన్నాథస్వామి యొక్క ఆరాధకుడు, ఒడిశాలోని గంజాం జిల్లాకు చెందిన తారా తరిణి అమ్మవారి భక్తుడు.
ఎన్నికలు - 2000
బిజూ పట్నాయక్ మరణం తరువాత ఆయన జనతాదళ్ కు నాయకుడయ్యాడు. ఆయన భారతదేశంలోని ఒడిశాకు చెందిన అస్కా పార్లమెంటరీ నియోజకవర్గం నకు జరిగిన ఉప ఎన్నికలలో ఎన్నికై 11 వ లోక్‌సభకు సభ్యులయ్యారు. ఆయన స్టీలు, గనుల మంత్రిత్వ శాఖయొక్క కన్సల్టేటివ్ కమిటీకి సభ్యులుగానూ, కామర్స్ లో స్టాండిగ్ కమిటీ సభ్యులుగానూ, పార్లమెంటు లిబర్టీ కమిటి సభ్యునిగానూ పనిచేశాడు. ఒక సంవత్సరం తరువాత జనతాదళ్ పార్టీ విచ్ఛిన్నమై పట్నాయక్ "బిజూ జనతాదళ్" పేరుతో ఒక పార్టీని స్థాపించాడు. ఆ పార్టీ జాతీయంగా బి.జె.పి సారథ్యం వహించిన "నేషనల్ డెమోక్రటిక్ అలియన్స్(ఎన్.డి.ఎ)" కూటమిలో భాగస్వామి అయినది. పట్నాయక్ అటల్ బిహారీ వాజ్‌పేయి యొక్క మంత్రివర్గంలో గనుల శాఖలో మంత్రిగా పనిచేసాడు. ఒడిశా రాష్ట్ర ఎన్నికలలో బి.జె.డి అత్యధిక స్థానాలు కైవసం చేసుకోవడంతో పట్నాయక్ కేంద్రమంత్రి పదవికి రాజీనామా చేసి 2000 లో ముఖ్యమంత్రి పీఠాన్ని అధిష్టించాడు.
ఎన్నికలు - 2004
అటల్ బిహారీ వాజపేయి, బి.జెపి యొక్క ప్రజాదరణ ఫలితంగా 2004లో కూడా ఎన్.డి.ఎ విజయం సాధించింది. పట్నాయక్ ముఖ్యమంత్రిగా కొనసాగాడు. కానీ పరిపాలిస్తున్న పార్టీల మధ్య ఘర్షణ తలెత్తింది. ఈ వివాదం భజరంగదళ్ ఒరిస్సాలోని కంధమల్ జిల్లాలో జరిగిన అల్లర్లు మూలంగా స్వామీ లక్ష్మణానంద సరస్వతి హత్య జరిగిన తరువాత జరిగింది.
ఎన్నికలు - 2009
లోక్‌సభ, శాసన సభ ఎన్నికలు - 2009 లో ఆయన పార్టీ ఎన్.డి.ఎ నుండి విడిపోయి మూడవ ఫ్రంటు అయిన "లెప్ట్ ఫ్రంటు"లో కొన్ని పార్టీలతో పాటు చేరింది. 2007లో క్రిస్టియన్ వ్యతిరేక అల్లర్లు కంధమై జిల్లాలో జరిగినప్పుడు దానికి బి.జె.పి పాత్ర ఉందని విమర్శించాడు. బి.జె.డి విధాన సభ, పార్లమెంటు ఎన్నికలలో విజయం సాధించింది. ఈ పార్టీ 21 లోక్‌సభ స్థానాలకు 14, 147 అసెంబ్లీ స్థానాలకు 103 స్థానాలను కైవశం చేసుకొన్నది. నవీన్ పట్నాయక్ 2009 మే 21 న ఒడిశా ముఖ్యమంత్రిగా మూడవసారి పదవిని అధిష్టించాడు.
ఎన్నికలు - 2014
2014 భారత సాధారణ ఎన్నికలలో, పెద్ద మెజారిటీతో నవీన్ పట్నాయక్ విజయం సాధించాడు. ఆయన పార్టీ బిజూజనతాదళ్ 21 లోక్‌సభ స్థానాలకు గానూ 20 స్థానాలను, 147 అసెంబ్లీ స్థానాకు గానూ 117 స్థానాలను కైవశం చేసుకున్నది. నాల్గవసారి ముఖ్యమంత్రిగా ఆయన ప్రమాణస్వీకారం చేసాడు.
భాష
నవీన్ పట్నాయక్ తన ప్రారంభ జీవితంలో అధిక కాలం ఒరిశాకు దూరంగా గడిపాడు. ఆయన ఒడియా భాష నేర్చుకోలేదు. భారతదేశ రాష్ట్రాల ముఖ్యమంత్రులలో స్థానిక భాష తెలియని ముఖ్యమంత్రిగా ఉన్న ఏకైక వ్యక్తి ఆయన. ఈ విషయంలో ఆయన విపక్షాలనుండి అనేక విమర్శలను ఎదుర్కొన్నారు. అయినప్పటికీ ఆయనకు హిందీ భాష, ఫ్రెంచ్, ఆంగ్ల భాషలలో గొప్ప పాండిత్యం ఉంది. వివిధ కార్యక్రమాలలో ఆయన రోమన్ అక్షరాలలో వ్రాసుకొని ఒరియా భాషలో ఉపన్యాసాలనిస్తారు.
వివాదాలు
అక్రమ చిట్‌ఫండు మరియ్ పోంజీ స్కీములలో భాగస్వామ్యం ఉన్నదనే ఆరోపణతో 2014 లో సి.బి.ఐ కొంతమంది బిజూ జనతాదళ్ పార్లమెంటు సభ్యులను, శాసనసభ సభ్యులను ప్రశ్నించడానికి అరెస్టు చేసింది. జీవితకాల పొదుపు కొరకు లక్షల సంఖ్యలో పేదప్రజలకు జరిగిన కోట్లాది రూపాయల ఆర్థిక మోసాలకు సంబంధించి 30 కంపెనీల సంబంధం పై సి.బి.ఐ విచారణ చేపట్టింది. ఈ ఆర్థిక మోసాలకు సంబంధించి పట్నాయక్ మౌనంగా ఉన్నందున ఆయనకు అనేకమైన ఇటువంటి వ్యాపారాలు ఉన్నందున సి.బి.ఐ ప్రశ్నలను సంధించింది. అటువంటి ఒక కంపెనీ ప్రారంభోత్సవంలో ఆయన పాల్గొన్న ఫోటో లభించిన కారణంగా విచారణ జరిగింది.
ఇతర లింకులు
వర్గం:1946 జననాలు వర్గం:జీవిస్తున్న ప్రజలు వర్గం:ఒడిశా ముఖ్యమంత్రులు వర్గం:11వ లోక్‌సభ సభ్యులు వర్గం:12వ లోక్‌సభ సభ్యులు వర్గం:13వ లోక్‌సభ సభ్యులు వర్గం:ఒడిశా రాజకీయ నాయకులు వర్గం:ఒడిశా నుండి ఎన్నికైన లోక్‌సభ సభ్యులు వర్గం:భారతదేశ రాష్ట్రాల ముఖ్యమంత్రులు
జస్వంత్ సింగ్
జస్వంత్‌ సింహ‌ (1938 జనవరి 3 - 2020 సెప్టెంబరు 27) భారత రాజకీయ నాయకుడు, డార్జిలింగ్ నియోజకర్గం నుండి ఎన్నికైన లోక్‌సభ సభ్యులు. జన్మస్థలం:రాజస్తాన్‌.నియోజకవర్గం:డార్జిలింగ్‌.గతంలో వృత్తి:సైనిక ఉద్యోగి.చదువు:మాయో కాలేజీ, నేషనల్‌ ఢిపెన్స్‌ అకాడమీ. నిర్వహించిన పదవులు:ఆర్థికమంత్రి, విదేశీ వ్యవహారాలమంత్రి.
వెలుపలి లంకెలు
వర్గం:1938 జననాలు వర్గం:భారత ఆర్థిక మంత్రులు వర్గం:ఉత్తమ పార్లమెంటేరియన్ అవార్డు గ్రహీతలు
పంచాగ్నుల ఆదినారాయణ శాస్త్రి
జీవిత సంగ్రహం
వీరి తల్లిదండ్రులు వేంకటేశ్వర్లు, అలమేల్మంగ. వీరి అన్నయ్య పంచాగ్నుల దక్షిణామూర్తి శాస్త్రి.
వీరు మద్రాసులోని ఆంధ్ర పత్రిక కార్యాలయంలో పనిచేశారు. 1908 నుండి ఆ పత్రిక ఉగాది సంచికలు వీరి పర్యవేక్షణలోనే విదులయ్యాయి. వీరు 1930లో ఆర్య భారతీ గ్రంథమాలను నెలకొల్పి కొన్ని సంస్కృత గ్రంథాలను ప్రకటించారు. తర్వాత బరంపురంలోని కళ్లికోట రాజా కళాశాలలో ఆంధ్ర పండిత పదవిని జీవితాంతం అలంకరించారు.
రచనలు
వీరు రాజశేఖరుని కావ్యమీమాంస; వ్యాత్సాయనుని కామసూత్రాలు, గౌతముని ధర్మసూత్రాలు విశేషాంశాలను చేర్చి సులభమైన ఆంధ్ర వివరణలతో ప్రకటించారు. కౌటిల్యుని అర్థశాస్త్రానికి అపూర్వ విశేషాలతో తెలుగు వ్యాఖ్యను, ఆంధ్ర లిపి పరిణామం అను గ్రంథాన్ని రచించారు. వీరికి నవ్య సాహిత్యంలోను, వ్యవహారిక భాషలోను మక్కువ ఎక్కువ. గిడుగు వెంకట రామమూర్తి పంతులు గారికి తోడుగా ఉండి వ్యవహారిక భాషోద్యమంలోను, నవ్య సాహిత్య పరిషత్తు వారితో ఎంతో కృషిచేసి అనేక వ్యాసాలు రచించారు. వీరు "ప్రతిభ" పత్రికలో నవ్య సాహిత్య స్వరూప స్వభావాలను విపులంగా చర్చించారు.
యితర లింకులు
పంచాగ్నుల ఆదినారాయణ శాస్త్రి జీవిత విశేషాలు
వర్గం:1890 జననాలు వర్గం:1951 మరణాలు వర్గం:సంస్కృత కవులు వర్గం:జన్మస్థలం తెలియని వ్యక్తులు వర్గం:తెలుగు రచయితలు
హెచ్‌సీఎల్‌ టెక్నాలజీస్‌
హిందుస్థాన్‌ కంప్యూటర్స్‌ లిమిటెడ్‌ (హెచ్.సి.ఎల్. టెక్నాలజీస్‌) అనేది నోయిడా లో ప్రధాన కార్యాలయం కలిగిన భారతీయ బహుళజాతి సమాచార సాంకేతిక (IT) సేవలు, కన్సల్టింగ్ కంపెనీ. ఇది హెచ్‌సిఎల్ ఎంటర్‌ప్రైజ్ అనుబంధ సంస్థ. వాస్తవానికి 1991లో హెచ్సీఎల్ సాఫ్ట్‌వేర్ సేవల వ్యాపారంలోకి ప్రవేశించినప్పుడు హెచ్సీఎల్ పరిశోధన మరియు అభివృద్ధి విభాగం స్వతంత్ర సంస్థగా ఉద్భవించింది. ఈ కంపెనీకి 50 దేశాలలో కార్యాలయాలు ఉన్నాయి. సుమారు 187,000 మంది ఉద్యోగులు ఉన్నారు.
ఫోర్బ్స్ గ్లోబల్ 2000 జాబితాలో హెచ్‌సీఎల్‌ టెక్నాలజీస్ పేరు నమోదు అయింది. 2021 సెప్టెంబరు నాటికి $50 బిలియన్ల మార్కెట్ క్యాపిటలైజేషన్‌తో భారతదేశంలో పబ్లిక్‌గా వర్తకం చేయబడిన అతిపెద్ద కంపెనీలలో (టాప్ 20) ఇది ఒకటి. 2020 జూలై నాటికి ఈ కంపెనీ దాని అనుబంధ సంస్థలతో కలిపి ₹71,265 కోట్లు (US$10 బిలియన్లు) ఏకీకృత వార్షిక ఆదాయాన్ని కలిగి ఉంది.
మూలాలు
వర్గం:1991లో స్థాపించబడిన భారతీయ కంపెనీలు వర్గం:నోయిడాలో ఉన్న కంపెనీలు వర్గం:అంతర్జాతీయ సమాచార సాంకేతిక సంస్థలు వర్గం:ఇన్ఫర్మేషన్ టెక్నాలజీ కన్సల్టింగ్ సంస్థలు వర్గం:భారతదేశంలో ప్రధాన కార్యాలయం ఉన్న బహుళజాతి కంపెనీలు వర్గం:భారతదేశంలోని సాఫ్ట్‌వేర్ కంపెనీలు వర్గం:భారతదేశంలోని అవుట్‌సోర్సింగ్ కంపెనీలు వర్గం:1991 స్థాపితాలు వర్గం:1999 ప్రారంభ పబ్లిక్ ఆఫర్లు వర్గం:ఉత్తరప్రదేశ్‌లో ఉన్న కంపెనీలు వర్గం:నేషనల్ స్టాక్ ఎక్స్ఛేంజ్ ఆఫ్ ఇండియాలో జాబితా చేయబడిన కంపెనీలు వర్గం:బాంబే స్టాక్ ఎక్స్ఛేంజ్‌లో జాబితా చేయబడిన కంపెనీలు
షి యోమి జిల్లా
చరిత్ర
ఇదిఒకప్పుడు చుటియా రాజ్యంలో ఒకభాగంగా ఉంది.
స్థానం
మెచుకా తరువాత మెక్‌మహాన్ రేఖ భారత భూభాగాన్ని,చైనా భూభాగాన్ని వేరు చేస్తుంది.
జనాభా
షియోమి జిల్లోలా ఆది,టాగిన్,మెంబా తెగల ప్రజలు ఎక్కువుగా నివసిస్తున్నారు.లోయలో పాటిస్తున్న మతాలలో డోని పోలో, టిబెటన్ బౌద్ధమతం, క్రైస్తవ మతాలకు చెందిన జనాభా ఉన్నారు.
షియోమి జిల్లాలో ఆది,టాగిన్,మెంబా భాషలు మాట్లాడతారు.
విభాగాలు
మెచుకా,టాటో,పిడి,మానిగోంగ్ అనే నాలుగు పరిపాలనా విభాగాలు జిల్లాలో ఉన్నాయి.అరుణాచల్ తూర్పు లోకసభ నియోజకవర్గంలో మెచుకా ఒక భాగంగా ఉంది.
రవాణా
అరుణాచల్ ప్రదేశ్ ఆధునిక సరిహద్దు రహదారి నిర్మాణానికి ముందు,స్థానిక ప్రజలకు సరుకులను సరఫరా చేయడానికి, భారత వైమానిక దళం ఉపయోగించే విమానాశ్రయం ద్వారా మాత్రమే ప్రవేశం ఉంది.
భారత వైమానిక దళం మెచుకాలో అడ్వాన్స్‌డ్ ల్యాండింగ్ గ్రౌండ్(ఎఎల్‌జి)గా పిలువబడే విమానాశ్రయాన్ని నిర్వహిస్తుంది. అస్సాంలోని నగరాల నుండి అంటోనోవ్32 విమానం,హెలికాప్టర్ల ద్వారా కీలకమైన సామాగ్రిని తీసుకురావడానికి విమానాశ్రయం తరచుగా ఉపయోగిస్తారు.విమానాలు దిగే ప్రాంతాన్ని ప్రభుత్వం 2017లో కాంక్రీట్ తోఉన్నత నిర్మాణంగా 4700 అడుగులకు పునర్నిర్మించి, బలోపేతం చేశారు. ఈ ప్రాంతంలో గణనీయమైన సైనిక ఉనికి ఉంది.ఇది పౌరులకు కొన్ని ఉపాధి అవకాశాలను కలిగిస్తుంది.
ఉడాన్ పథకం కింద వారానికి రెండుసార్లు చిన్న విమాన సేవలు ఉన్నాయి. ఉడాన్ పథకం కింద ఉండని 9 మంది కూర్చోనే సదుపాయం నిర్ణీత సమయాలలో సేవలు నిర్వహించడానికి అరుణాచల్ ప్రదేశ్ ప్రభుత్వం అనధికార విమానయాన సంస్థల నుండి వేలం ధరఖాస్తులు ఆహ్వానించింది.
పర్యాటక
షి యోమి జిల్లా,మెచుకా క్రమంగా ఒక పేరు గడించిన పర్యాటక కేంద్రంగా మారుతోంది.అరుణాచల్ ప్రదేశ్ కారణంగా దాని అత్యద్భుతమైన అందాన్ని,అన్యదేశ తెగలు,సున్నితమైన కొండలు,మంచుతో కప్పబడిన పర్వతాలు, మెచుఖా గుండా ప్రవహించే సియోమ్ నది కూడా లోయలో ఒక సుందరమైన దృశ్యాన్ని అందిస్తుంది.ఇక్కడ ప్రధాన పర్యాటక ఆకర్షణ మహాయాన బౌద్ధ మతానికి చెందిన 400 సంవత్సరాల పురాతన సామ్టెన్ యోంగ్చా మఠం, ఎంతో గౌరవనీయమైన తవాంగ్ మొనాస్టరీకి సమకాలీనుడు, ఇది మెచుఖా పశ్చిమ భాగంలో ఒక కొండపై ఉంది.
ప్రస్తావనలు
వర్గం:అరుణాచల్ ప్రదేశ్ జిల్లాలు
చివటం అచ్చమ్మ
చివటం అచ్చమ్మ అవధూత, యోగిని. ఈమె అసలు పేరు అచ్చమ్మ. ఈమె దిగంబర యోగిని, సాధు అమ్మగా ప్రసిద్ధి చెందింది. ఈమె తణుకు సమీపాన గల చివటం గ్రామములో సాధారణ గృహిణిగా జీవితాన్ని ప్రారంభించింది. ఈమె భర్త దుర్మార్గుడు. అతడు బాధ్యతారాహిత్యంతో తిరుగుతుండే వాడు. ఆయన ఎన్ని బాధలు పెట్టినా సహనంతో వివిధ పనులు చేసి తన భర్త బిడ్డలకు వండి పెట్టే సాధ్వి. ఆమెకు భక్తి మెండు. ఆమె రామనామాన్ని స్మరిస్తూ ఉండేవారు. ఖాళీ దొరికితే ధ్యానానికి కూర్చునేవారు. ఒకనాడు ఆమె తన కొడుకుని తల్లికి అప్పగించి ఇల్లు విడిచి వెళ్ళీపోయింది. కొన్నాళ్లు ఆమె చిన్నాయి గూడెం లో ఉన్నారు. ఆ తర్వాత మన్నెం జగన్నాధపురం వెళ్లి ఆ ప్రాంతంలో 12 సంవత్సరాలు మౌనంగా కఠిన దీక్షలు చేసారట. ఈ కాలంలో ఎన్నో మహిమలు ప్రదర్శించేవారని స్థానికుల నమ్మకం. రాజమండ్రి స్త్రీల మఠంలో కొంతకాలముండి, చివటం చేరారు. చివటం లో ఎవరితోనూ ఎక్కువ మాట్లాడక తన్మయస్థితిలో బట్టలుకూడా జారిపోతున్నా తెలియని స్తితిలో వుండేవారు. ఒకరోజు జారిపోతున్న తనచీరను తీసి ఒకబాలునిపై వేసి అప్పటినుండి దిగంబరంగా ఉండిపోయారు. అమ్మ చివటం సమీపములో జమ్మిచెట్టు క్రింద ధ్యానం చేసుకుంటుండేవారు. ఎవరయినా అడిగితే కాయలు కాయని చెట్టుక్రింద కూర్చోవాలి అనేవారు.
ఈమె ఎక్కువకాలం శ్మశానములో గడిపేవారు. అప్పుడప్పుడూ మూడు ఇళ్ల్ల్లకుమాత్రమే బిక్షకువెళ్ళేవారు. బిక్షచేతిలో ఉంచుకుని పరుగులు తీసేవారు. తనగురించి, శరీరసృహే లేకుండా చిదానందస్థితిలో ఉండే ఆమెకు గ్రామం లోనివారే మంచిచెడ్దలు చూసేవారు. శేషమ్మగారని ఒకావిడ బలవంతంగా తీసుకెళ్ళి స్నానము చేయిం చేవారు. చివటములో అలా 12 సంవత్సరాలు ధ్యానం లో గడిపారు.
మహాత్ములు కూడా ఆమె దర్శనం కోసం వచ్చేవారు. అయితే వచ్చినవారి పాదాలను తాకి నమస్కరించేవారు అమ్మ. ఎదిగేకొద్దీ ఎలా ఒదగాలో సాధకులకు చేసి చూపించారు అమ్మ. సాధూరాం బాబాజీ శిష్యులయిన హఠయోగి అప్పారావుగారికి కూడా అమ్మ అలానమస్కరించబోగా ఆయన బాధపడి, అమ్మా నువ్వు పండిపోయావు నేనింకా పండవలసిన వాడిని అనిఅన్నారు. ధ్యానం ఎలాచెయ్యాలి అని అడిగిన భక్తులతో, మొదట ఓమ్ కారం చెయ్యాలి, ఆతర్వాత రామరామ అనుకుంటూ మౌనంగా కూర్చోవాలి. ధ్యానం లోంచి లేచేటప్పుడు కూడా, ఓంకారం చేయాలి. చీపురుపెట్టి తుడిస్తే వాకిట్లో ఎంత శుభ్రంగా ఉంటుందో, అలాగే ఓంకారము చేసినప్పుడు కూడా మనసులో మాలిన్యము తొలగిపోతుంది అని చెప్పారు. ఆధ్యాత్మికోపన్యాసాలు వినడం కూర అంతవినాలి, ధ్యానం అన్నమంత చేయాలి అనేవారు. ధ్యానం బంగారుముద్ద వంటిది, దానికి మించినదిలేదు. అనిచెప్పేవారు, అందుకొరకు ఎటువంటి నిబంధనలు అక్కరలేదనేవారు. కాలు కడుక్కోక పోయినా పరవా లేదే, రామరామా అనుకోండే అనేవారు. నాలుగు రూపాయలు సంపాదించుకోవడానికి ఎంత తాపయత్ర పడతామో అంతకన్నా ఎక్కువ ఆత్రుత పడాలి దైవంకోసం అనేవారు అమ్మ. రామాలయంలో నివసిస్తూ స్వయంగా వంటచేసి అందరికీ తల్లిలా తినిపిస్తుండేవారు ఆ మహాత్మురాలు. తన సమాధిని ముందుగానే సూచించారు అమ్మ. మహాసమాధికి వారం రోజులముందు తన పంటిని పీకించి సూరమ్మ అనే భక్తురాలికిచ్చి దాచుకోమన్నారు.
నిర్యాణం
1981, జూన్ 8 వ తేదీన పరలోక ప్రాప్తి పొందారు.
ఇతర లింకులు
వర్గం:ఆంధ్ర యోగినులు వర్గం:1981 మరణాలు
లివర్‌మోరియం
లివర్మొరియం చిహ్నం Lv, పరమాణు సంఖ్య 116 తో ఒక సింథటిక్ అతి (సూపర్) భారీ మూలకం. ఇది ఒక చాలా రేడియోధార్మిక మూలకంగా ఉంది. ప్రయోగశాలలో మాత్రమే సృష్టించబడింది, ప్రకృతిలో ఇది గమనించినట్లు లేదు. ఈ మూలకం, 2000 లో లివర్మొరియం తెలుసుకున్నారు. అణు పరిశోధనలకు జాయింట్ ఇన్స్టిట్యూట్, డుబ్న, రష్యాతో యునైటెడ్ స్టేట్స్ లోని లారెన్స్ లివర్మోరే నేషనల్ లాబొరేటరీ కలిసి వారు పేరు పెట్టారు. ప్రయోగశాల అది ఉన్న లివర్మోరే, కాలిఫోర్నియా నగరం, గౌరవార్ధంగా పేరుతో ఉన్నది క్రమంగా రాంచెర్ అని పేరు పెట్టబడింది, భూస్వామి రాబర్ట్ లివర్మోరే అని పేరు పెట్టబడింది. పేరు 2012 మే 30 IUPAC చే స్వీకరించబడింది. లివర్మొరియం 290 నుండి 293 కలుపుకొని భారీ సంఖ్యలతో; నాలుగు ఐసోటోపులు ఉన్నాయి, వాటిలో పొడవైన జీవితకాలం కలది లివర్మొరియం-293గా ఉంది. దీని ఒక సగం జీవితం కాలం సుమారుగా 60 మిల్లీ సెకండులుగా ఉంది. ఆవర్తన పట్టికలో, ఇది ఒక పి (p) బ్లాక్ ట్రాన్స్ ఆక్టినైడ్ మూలకం. ఇది 7 వ కాలంలో ఒక మూలకం, భారీ చాల్కోజన్ వంటిది, ఇది చాల్కోజన్ పొలోనియం వలె భారీ హోమోలోగ్ ప్రవర్తించేలా నిర్ధారించబడలేదు అయితే గ్రూపు 16 లో ఉంచుతారు.
లివర్మొరియం, దాని తేలికైన హోమోలోగ్స్, ఆక్సిజన్, సల్ఫర్, సెలీనియం, టెల్లూరియం,, పొలోనియం కొన్ని ఇలాంటి లక్షణాలు కలిగి లెక్కిస్తారు. అది కూడా వాటిని నుండి అనేక ప్రధాన వ్యత్యాసాలను చూపిస్తుంది.
మూలాలు
వర్గం:మూలకాలు వర్గం:రసాయన శాస్త్రము
గానం
thumbnail|తెలుగు పాటలను మధురంగా గానం చేసిన [[ఘంటసాల వెంకటేశ్వరరావు విగ్రహం]] గానం అనేది కంఠ స్వరంతో సంగీత ధ్వనులు ఉత్పత్తి చేసే ఒక కళ. గానం చేసే వ్యక్తిని గాయకుడు లేదా గాత్రధారి అంటారు. వినసొంపుగా గానం చేసే వారిని గాన కళాకారులు అంటారు. గాయకులు సంగీత వాయిద్యాలతో తోడుగా లేదా లేకుండా పాటలు పాడుతారు. గాయకులు గాయక బృందం లేదా వాయిద్యకారుల బృందం వంటి సంగీతకారుల బృందంలో పాడటం తరచుగా జరుగుతుంది. గాయకుడు సహగాయకులతో కాక ఒంటరిగా ప్రేక్షకుల కోసం పాడితే దానిని సోలో గానం అంటారు. సోలో గానంలో ఎంతమంది సంగీత వాయిద్యకారులు సంగీతాన్ని వాయించినప్పటికి గానం చేసేది మాత్రం ఒకే ఒక్క గాయకుడు మాత్రమే. ఇది మత భక్తి యొక్క రూపంగా, అభిరుచిగా, ఆనందం, సౌకర్యం, ఆచారం యొక్క మూలంగా, సంగీత విద్యలో భాగంగా లేదా వృత్తిగా చేయవచ్చు. గానం చేయడంలో రాణించడానికి సమయం, అంకితభావం, బోధన, క్రమమైన అభ్యాసం అవసరం. రోజూ ప్రాక్టీస్ చేస్తే, శబ్దాలు మరింత స్పష్టంగా, బలంగా మారతాయి. వృత్తిపరమైన గాయకులు సాధారణంగా వారి వృత్తిని క్లాసికల్ లేదా రాక్ వంటి ఒక నిర్దిష్ట సంగీత శైలిని ఎంచుకుంటారు, అయితే కొంతమంది వృత్తిపరమైన గాయకులు ఒకే రకం గాన కళపైనే కాక క్లాసికల్, రాక్ వంటి ఇతర గాన కళలలోను తమ గాన ప్రతిభను ప్రదర్శించి రాణించగలుగుతారు. గాన విద్యార్థులు గానం చేయుటలో మెళకువలు నేర్చుకొనుటకు సంగీత పాఠశాలలో చేరి గాత్ర బోధకుడు లేదా స్వర శిక్షకుడి నుండి గాత్ర శిక్షణ పొందుతారు. గాన శిక్షణలో రాణించిన గాన విద్యార్థులు వృత్తిపరమైన గాయకులుగా ఎదుగుతారు. కొంతమంది గానశిక్షణ తీసుకోకుండానే స్వయం అభ్యాసం ద్వారా వృత్తిపరమైన గాయకులుగా రాణించారు. ఉదాహరణకు శ్రీపతి పండితారాధ్యుల బాలసుబ్రహ్మణ్యం గారు స్వయం అభ్యాసం ద్వారా గాన కళాకారుడిగా రాణించారు.
వెలుపలి లంకెలు
వర్గం:గానం వర్గం:సంగీతం
పింగ్ యాన్ ఫైనాన్షియల్ సెంటర్
పింగ్ ఆన్ ఫైనాన్షియల్ సెంటర్ (పింగ్ ఆన్ ఐ.ఎఫ్.సి. అని కూడా అంటారు) అనేది చైనాలోని షెన్‌జెన్ లో ఉన్న 115 అంతస్థుల ఆకాశహర్మ్యం. ఈ భవనాన్ని పింగ్ యాన్ ఇన్సూరెన్స్, అమెరికన్ నిర్మాణ సంస్థ కోహ్న్ పెడెర్సెన్ ఫాక్స్ అసోసియేట్స్ రూపొందించారు. దీని నిర్మాణం 2017లో పూర్తయింది, ఇది షెన్జెన్లో అత్యంత ఎత్తైన భవనం, చైనాలో 2 వ, ప్రపంచంలో 4 వ ఎత్తైనది. ఈ భవనంలో 562 మీ. ఎత్తులో పరిశీలనా కేంద్రం ఉన్నది ఈ రికార్డును ఇది (షాంఘై టవర్తో) పంచుకుంటుంది.
పురోగతి
సంవిధాన రహిత సముద్ర ఇసుకతో తయారైన కాంక్రీటును ఉపయోగించడం వలన, ఉక్కు నిర్మాణాలకు హాని జరిగే అవకాశముండడంతో మార్చి 15, 2013 న, నిర్మాణం ప్రక్రియను తాత్కాలికంగా నిలిపివేశారు. నమూనా పరీక్షల తర్వాత భవన నిర్మాణం పునరుద్ధరించబడింది.
జూలై 15, 2014 ఉదయం 10 మీటర్ల పొడవైన స్టీల్ కాలమ్ ను పైన చేర్చడంతో, ఆకాశహర్మం ఎత్తు 443.8 మీటర్లను అధిగమించింది, కెకె100 టవరు ఎత్తును అధిగమించింది షెన్జెన్లో అత్యంత ఎత్తైన భవంతిగా పేరుపొందింది.
ఈ భవనం ఏప్రిల్ 30, 2015 నాటికి 599 మీటర్ల ఎత్తుతో చైనాలోని రెండవ ఎత్తైన ఆకాశహర్మ్యం అయింది. షాంఘై టవర్ను అధిగమించడానికి ఈ భవనంపై 60 మీటర్ల యాంటెన్నాను నిర్మించి చైనాలోనే అత్యంత ఎత్తైన భవనంగా మార్చాలన్నది అసలైన ప్రణాళిక. కానీ, 2015 ఫిబ్రవరిలో విమాన మార్గాలకు యాంటినా అడ్డుకునే అవకాశం ఉన్న కారణంగా దాని నిర్మాణాన్ని విరమించుకున్నారు.
లక్షణాలు
ఈ భవనంలో ఆఫీసు, హోటల్, రిటైల్ ప్రదేశాలు, ఒక కాన్ఫరెన్స్ సెంటర్, ఒక హై ఎండ్ షాపింగ్ మాల్ ఉన్నాయి. 116వ అంతస్థులో ఫ్రీ స్కై అనే పరిశీలన కేంద్రం ఉంది. పేరు సూచించినట్లుగా, ఇది పింగ్ యాన్ బీమా యొక్క ప్రధాన కార్యాలయం. భవనం యొక్క రూపకల్పన ఎంతో ప్రత్యేకమైనది, సొగసైనది. ఇది ప్రధాన అద్దెదారుడయిన పింగ్ యాన్ యొక్క చరిత్ర, విజయాలు ప్రాతినిధ్యం వహించడానికి ఉద్దేశించబడింది. సుమారు 1,700 మెట్రిక్ టన్నుల బరువున్న ఒక స్టెయిన్లెస్ స్టీల్ ఫసాడ్ భవనానికి ఆధునిక రూపకల్పనను అందజేస్తుంది.
ఎలివేటర్లు
పింగ్ యాన్ ఇంటర్నేషనల్ ఫైనాన్స్ సెంటరులో 33 డబుల్ డెక్ ఎలివేటర్లు ఉన్నాయి. వీటి వేగం సెకనుకు 10 మీటర్లు వరకు వెళుతుంది.
భవనాన్ని ఎక్కే ప్రయత్నాలు
జనవరి 2015 లో, డేర్డెవిల్ గా పేరుపొందిన మలేషియన్ ఫోటోగ్రాఫర్ కెయో వీ లూంగ్ పూర్తికాని భవనం పైకి ఎక్కి పైభాగంలోని క్రేన్ నుండి తీసిన ఫోటోలను, వీడియో ఫుటేజ్ను విడుదల చేశాడు.
ఈ నిర్మాణం తరువాత, ఫిబ్రవరి 19, 2015న జరిగే చైనా న్యూ ఇయర్ రోజున ఇద్దరు రష్యన్, ఉక్రేనియన్ పట్టణ అన్వేషకులు వాదిమ్ మకోరోవ్, విటరి రాస్సలోవ్ ఆ ఆంథెరూఫ్స్ కూడా పూర్తికాని భవనం పైకి ఎక్కి పైభాగంలోని క్రేన్ నుండి తీసిన ఫోటోలను, వీడియో ఫుటేజ్ను విడుదల చేశారు.
అక్టోబర్ 30, 2016 న, ఉదయం 1 గంటలకు వెన్ఫాంగ్, ఫిష్స్టేరియర్, సాండర్ కోలె దీనిని అధిరోహించారు
రెండవ దశ
ఈ ప్రాజెక్టులోని రెండవ భవనం. ఇది 290 మీటర్లతో 47 అంతస్తుల ఎత్తున్న ఆకాశహర్మం, దీనిని దక్షిణ టవర్గా పిలవబడుతుంది, ఇది ఇంకా పునాది దశలోనే ఉంది. దీని నిర్మాణం 2014 ఏప్రిల్లో ప్రారంభమై 2018 నాటికి పూర్తవుతుందని భావిస్తున్నారు. ఈ సముదాయంలో 3 నుంచి 6 స్థాయిలలో రెండు ఆకాశహర్మాలను కలుపుతున్న రిటైల్ వంతెనలు ఉన్నాయి.
బాహ్య లింకులు
వర్గం:ఆకాశహర్మ్యాలు
హోలోసీన్
భూవైజ్ఞానిక కాలమానంలో ప్రస్తుతం నడుస్తున్న ఇపోక్ పేరు హోలోసీన్. ఇది సుమారు 11,650 సంవత్సరాల క్రితం, చివరి గ్లేసియల్ కాలం ముగిసాక మొదలైంది. హోలోసీన్‌ను, దీనికి ముందరి ప్లైస్టోసీన్‌నూ కలిపి క్వాటర్నరీ పీరియడ్ అంటారు. ప్రస్తుతం గడుస్తున్న వెచ్చని కాలం (దీన్ని MIS 1 అని అంటారు) హోలోసీన్‌కు ఒక ప్రముఖమైన గుర్తు. ఇది ప్లైస్టోసీన్ ఇపోక్‌ లోని అంతర గ్లేసియల్ కాలమేనని కొందరు భావిస్తారు.
ప్రపంచవ్యాప్తంగా మానవ జాతి వేగవంతమైన విస్తరణ, పెరుగుదల, అది చూపించిన ప్రభావం హోలోసీన్‌కు గుర్తులు. యావత్తు లిఖిత చరిత్ర, సాంకేతిక విప్లవాలు, ప్రధాన నాగరికతల అభివృద్ధి, ప్రస్తుతం పట్టణ జీవనం అన్నీ ఈ కాలంలోని భాగాలే. ఆధునిక కాలంలో భూమిపైన దాని జీవావరణవ్యవస్థలపైనా మానవుడు చూపిన, చూపిస్తున్న ప్రభావం, భవిష్యత్తులో రాబోయే జీవజాతుల పరిణామాన్ని ప్రభావితం చేస్తాయి. 2018 జూలైలో, ఇంటర్నేషనల్ యూనియన్ ఆఫ్ జియోలాజికల్ సైన్సెస్ వారు హోలోసీన్ ఇపోక్‌ను మూడు ఉపభాగాలుగా విభజించారు. దీన్ని ఇంటర్నేషనల్ కమిషన్ ఆన్ స్ట్రాటిగ్రాఫీ ప్రతిపాదించింది. అవి: గ్రీన్‌లాండియన్ (11,700 సంవత్సరాల క్రితం నుండి 8,326 సంవత్సరాల క్రితం వరకు), నార్త్‌గ్రిప్పియన్ (8,326 సంవత్సరాల క్రితం నుండి 4,200 సంవత్సరాల క్రితం వరకు), మేఘాలయన్ (4,200 సంవత్సరాల క్రితం నుండి ఇప్పటి వరకూ). భారతదేశపు మేఘాలయ రాష్ట్రం లోని మామ్‌లూ గుహలోని స్పీలియోథెర్మ్ ఉద్భవించిన సమయాన హోలోసీన్ మూడవ విభాగం మొదలైనట్లు గుర్తిస్తూ ఈ సమయాన్ని విభాజక హద్దుగా గుర్తించి, ఈ మూడవ విభాగానికి మేఘాలయ పేరు మీదుగా మేఘాలయన్ అని పేరు పెట్టారు.
హోలోసీన్ అంటే పూర్తిగా కొత్తది అని అర్థం. ప్రాచీన గ్రీక్ పదాలు హోలోస్ (ὅλος ) అంటే మొత్తం లేదా పూర్తిగా అని, కైనోస్ (καινός) అంటే క్రొత్తది అనీ అర్థం.
అవలోకనం
హోలోసీన్ సుమారు 11.650 సంవత్సరాల క్రితం మొదలైందని స్ట్రాటీగ్రఫీ అంతర్జాతీయ కమిషన్ ఆమోదించింది.
వాతావరణ హెచ్చుతగ్గుల ఆధారంగా హోలోసీన్‌ను ఐదు కాలావధులుగా లేదా క్రోనోజోన్‌లుగా విభజించవచ్చు:
thumb|గ్రీన్లాండ్ మంచు కోర్ల ప్రకారం, చివరి గ్లేసియల్ గరిష్టం తరువాతి అంతర గ్లేసియల్ కాలంలో ఉష్ణోగ్రతల పరిణామం. శీతోష్ణస్థితి పరంగా, హోలోసీన్‌ను హైప్సిథర్మల్, నియోగ్లేసియల్ కాలాలుగా సమానంగా విభజించవచ్చు; ఐరోపాలో కాంస్య యుగం ప్రారంభ సమయం వీటి మధ్య సరిహద్దు. కొంతమంది పండితుల అభిప్రాయం ప్రకారం, మూడవ విభాగం, ఆంత్రోపోసిన్ ఇప్పుడు ప్రారంభమైంది. క్వాటర్నరీ స్ట్రాటిగ్రాఫీపై అంతర్జాతీయ కమిషన్ ఆన్ స్ట్రాటిగ్రాఫీ వేసిన సబ్‌కమిషను, 'ఆంత్రోపోసీన్' (2000 లో పాల్ క్రుట్జెన్, యూజీన్‌ స్టోర్మర్‌లు ఈ పదాన్ని కాయించారు) పదం గురించి ఇలా చెప్పింది: మానవ కార్యకలాపాల వలన భౌగోళిక పరిస్థితులు, ప్రక్రియలు తీవ్రమైన మార్పులకు లోనైన కాలాన్ని సూచించడానికి ఈ పదాన్ని వాడారు. 'ఆంత్రోపోసీన్' అధికారికంగా నిర్వచించిన భౌగోళిక కాల ప్రమాణం కాదు.
జియాలజీ
thumb|ఉటాలోని వేయో సమీపంలో స్టేట్ హైవే 18 పక్కన హోలోసీన్ కాలపు సిండర్ కోన్ అగ్నిపర్వతం ఎడమ|thumb| ప్రస్తుత భూమి - భూమి స్థలాకృతి, మహాసముద్రాల బాతిమెట్రీని చూపిస్తుంది 10,000 సంవత్సరాల వ్యవధిలో ప్లేట్ టెక్టోనిక్స్ వల్ల ఖండాలు ఒక కిలోమీటర్ కంటే తక్కువగానే కదిలాయి. అయితే, హోలోసీన్ ప్రారంభకాలంలో మంచు కరగడం వల్ల ప్రపంచ సముద్ర మట్టాలు 35 మీ. పెరిగాయి. పైగా, 40 డిగ్రీల ఉత్తర అక్షాంశానికి పైన ఉన్న అనేక ప్రాంతాలు ప్లైస్టోసీన్ కాలపు హిమానీనదాల బరువుతో కుంగిపోయి ఉండేవి. చివరి ప్లైస్టోసీన్, హోలోసీన్ కాలాల్లో హిమానీ నదాలు కరగడంతో ఈ భూభాగాలు తిరిగి ఉప్పొంగి, 180 మీ. పైకి లేచాయి. నేటికీ పెరుగుతూనే ఉన్నాయి.
సముద్ర మట్టం పెరుగుదల, తాత్కాలిక భూకుంగుబాటు, ప్రస్తుతం సముద్రానికి దూరంగా ఉన్న ప్రాంతాలలోకి సముద్ర జీవులు చొరబడ్డానికి దోహదపడ్డాయి. ఉదాహరణకు, వెర్మోంట్, మిచిగాన్‌లలో హోలోసీన్ కాలపు సముద్ర శిలాజాలు లభించాయి. హోలోసీన్ శిలాజాలు ప్రధానంగా సరస్సు, వరద ముంపుకు గురైన మైదాన ప్రాంతాలు, గుహ నిక్షేపాలలో కనిపిస్తాయి. తక్కువ-అక్షాంశ తీరప్రాంతాల్లో హోలోసీన్ సముద్ర నిక్షేపాలు చాలా అరుదు, ఎందుకంటే ఈ కాలంలో సముద్ర మట్టాల పెరుగుదల హిమనదీయేతర ప్రాంతాల్లోని టెక్టోనిక్ ఉద్ధృతిని మించిపోయింది.
స్కాండినేవియా ప్రాంతంలో గ్లేసియలనంతర కాలంలో భూమి పుంజుకోవడం వలన బాల్టిక్ సముద్రం ఏర్పడింది. భూకంపాలు అవక్షేప వైకల్యానికి ఒక ప్రధాన కారణం. ఇవి కొత్త జలాశయాల సృష్టికి, ఉన్న జలాశయాల ధ్వంసానికీ దారితీస్తాయి. ఉత్తర ఐరోపా అంతటా బలహీనమైన భూకంపాలకు కారణమౌతూ ఈ ప్రాంతం ఇంకా పైకి ఉబ్బుతూనే ఉంది. ఉత్తర అమెరికాలో దీనికి సమానమైన సంఘటన హడ్సన్ బే యొక్క పుంజుకోవడం.
శీతోష్ణస్థితి
thumb|గ్రీన్లాండ్ మంచు షీట్ ఉష్ణోగ్రతలు 6 మంచు కోర్ల నుండి 18O ఐసోటోప్‌తో వివరించబడ్డాయి (విన్తేర్, బి.,తదితరులు., 2009) thumb|సుమారు 9,000 సంవత్సరాల క్రితం ప్రారంభ హోలోసీన్ సమయంలో, చివరి మంచు యుగం ముగిసిన తరువాత, ఉత్తర సముద్రం పాలియోగోగ్రాఫిక్ పునర్నిర్మాణం. హోలోసీన్‌లో శీతోష్ణస్థితి నిలకడగా ఉంది. గత మంచు యుగం ముగిసిన తరువాత గ్లోబల్ వార్మింగ్ జరిగిందని ఐస్ కోర్ రికార్డులు చూపిస్తున్నాయి. అయితే యంగర్ డ్రయాస్ ప్రారంభంలో శీతోష్ణస్థితిలో మార్పులు మరింత ప్రాంతీయ మయ్యాయి. చివరి గ్లేసియల్ నుండి హోలోసీన్‌కు పరివర్తన సమయంలో, దక్షిణ అర్ధగోళంలో హ్యూల్మో-మాస్కార్డి కోల్డ్ రివర్సల్ యంగర్ డ్రైయస్‌ కంటే ముందు మొదలైంది. 11,000 నుండి 7,000 సంవత్సరాల క్రితం వరకు వేడి గరిష్ఠంగా దక్షిణంనుండి ఉత్తరం వైపు ప్రవహించింది. ఉత్తరార్ధగోళంలో మిగిలి ఉన్న హిమనదీయ మంచు దీన్ని ప్రభావితం చేసిందని తెలుస్తోంది.
హోలోసీన్ క్లైమాటిక్ ఆప్టిమం (HCO) అనేది వేడెక్కే కాలం. ఈ కాలంలో ప్రపంచ వాతావరణం వేడెక్కింది. అయితే, ఈ వేడెక్కడం బహుశా ప్రపంచవ్యాప్తంగా ఏకరీతిగా లేదు. ఈ వెచ్చదనపు కాలం 5,500 సంవత్సరాల క్రితం నియోగ్లాసియల్, నియోప్లూవియల్‌ లు ఒకేసారి వచ్చినపుడూ ముగిసింది. ఆ సమయంలో, వాతావరణం ఇప్పటి కంటే భిన్నంగా ఏమీ లేదు. కాకపోతే, 10 - 14 శతాబ్దాల మధ్య కొంత వెచ్చని కాలం ఏర్పడింది. దాన్ని మధ్యయుగపు వెచ్చని కాలం (మెడీవల్ వార్మ్ పీరియడ్) అని పిలుస్తారు. దీని తరువాత 13 లేదా 14 వ శతాబ్దంలో చిరు మంచుయుగం ఏర్పడి 19 వ శతాబ్దం మధ్యకాలం వరకు కొనసాగింది.
హిమనదీయ పరిస్థితులతో పోల్చితే, నివాసయోగ్యమైన ప్రాంతాలు ఉత్తరం వైపుకు విస్తరించి, హెచ్‌సిఓ సమయంలో అత్యంత ఉత్తరాది స్థానానికి చేరుకున్నాయి. ధ్రువ ప్రాంతాల లోని అధిక తేమ కారణంగా అక్కడి స్టెప్పీ-టండ్రాలు అదృశ్య మయ్యాయి.
పర్యావరణ పరిణామాలు
హోలోసీన్ మొదలై ఎక్కువ సమయం కాలేదు కాబట్టి ఈ కాలంలో జీవ పరిణామం పెద్దగా జరగలేదు. అయితే మొక్కలు, జంతువుల భౌగోళిక వ్యాప్తిలో పెద్ద మార్పులే జరిగాయి. ఒక పెద్ద జంతువుల సంఖ్య సహా మామత్‌లు, మాస్టోడాన్‌లు, స్మైలోడాన్, హోమోథెరియమ్, స్లోత్‌ల వంటి కోర పళ్ళ పిల్లులూ చివరి ప్లైస్టోసీన్ చివర్లో, హోలోసీన్ మొదట్లో అంతరించి పోయాయి, ముఖ్యంగా ఉత్తర అమెరికాలో. గుర్రాలు, ఒంటెలు వంటివి మిగతా చోట్ల నిలిచే ఉన్నప్పటికీ, ఉత్తర అమెరికాలో మాత్రం అంతరించి పోయాయి. అమెరికాలో పెద్ద జంతువుల ఈ విలుప్తతకు ప్రస్తుత అమెరిండియన్ల పూర్వీకులు రావడం వల్లనే అని భావించారు. వాతావరణ మార్పు కూడా దీనికి దోహదపడిందని చాలా మంది శాస్త్రవేత్తలు పేర్కొన్నారు.
8,200 సంవత్సరాల క్రితం ప్రపంచాన్ని శీతం కమ్మేసింది. ఇది 400 సంవత్సరాల పాటు కొనసాగింది. ఇది శీతోష్ణస్థితుల పరంగా హోలోసీన్ ఇపోక్‌లో జరిగిన అత్యంత ప్రముఖమైన ఘటన.
మానవ పరిణామాలు
thumb|కాంస్య పూస హారము, మ్యూజియం డే టౌలౌస్ ఐరోపాలో హోలోసీన్ చాలావరకు మధ్యరాతియుగం ప్రారంభంతోటే మొదలౌతుంది. మధ్య ప్రాచ్యం, అనటోలియా వంటి ప్రాంతాలలో చాలా మధ్యరాతియుగం స్థానంలో ఎగువపాతరాతియుగం ఉంటుంది. ఈ కాలపు సంస్కృతులలో హాంబర్గియన్, ఫెడర్‌మెస్సర్, నటూఫియన్ లున్నాయి.భూమిపై ఇప్పటికీ ఉన్న అత్యంత పురాతన నివాస స్థలాలైన, మధ్యప్రాచ్యంలోని టెల్ ఎస్-సుల్తాన్ (జెరికో) వంటి స్థలాల్లో తొలి నివాస స్థావరాలు ఏర్పడ్డాయి. గోబెక్లి టేపే వంటి ప్రదేశాలలో క్రీస్తుపూర్వం 9 వ సహస్రాబ్ది కాలం నాటికే తొలి మతం రూపు దిద్దుకున్నట్లు పురావస్తు ఆధారాలు ఉన్నాయి.
ఈ రెండింటి తరువాత ఏసెరామిక్ కొత్తరాతియుగం, మట్టికుండల కొత్తరాతియుగం మొదలయ్యాయి. హోలోసీన్‌లో కొంత కాలం తరువాత విల్లంబుల వంటి పురోగతులు వచ్చాయి. ఇవి ఉత్తర అమెరికాలో యుద్ధరీతుల్లో కొత్త పద్ధతులు చోటు చేసుకున్నాయి. ఒరెగాన్, వాషింగ్టన్లలో పెద్ద ములుకులు కలిగిన బల్లేల స్థానంలో విల్లు, సన్నపాటి ములుకులు కలిగిన బాణాలనూ వాడారు. నిట్టనిలువు గట్లపై నిర్మించిన గ్రామాలు పెరిగిన యుద్ధ వాతావరణాన్ని సూచిస్తాయి. ఆహార సేకరణకు రక్షణ కోసం విడివిడిగా కాకుండా గుంపులుగా వెళ్ళడానికి దారితీసింది. మధ్యఅమెరికాలో, హోలోసీన్ మధ్యకాలం నుండి ఎక్కువగా చెట్ల నరికివేత, పంటలు వేయడం ద్వారా సహజ పర్యావరణాలు మారిపోవడం ఒక సాధారణ లక్షణంగా కనిపిస్తుంది.
బయటి లింకులు
వర్గం:భూవిజ్ఞాన శాస్త్రం వర్గం:భూ వైజ్ఞానిక కాలమానం
లక్ష్మీనారాయణ వి వి
వాసగిరి లక్ష్మీనారాయణ కర్నూలు జిల్లాకు చెందిన మహారాష్ట్ర క్యాడర్ ఐపీఎస్ అధికారి. డీఐజీ హోదాలో ఉన్నప్పుడే కేంద్రానికి డిప్యుటేషన్ పై వెళ్ళి సీబీఐలో బాధ్యతలు చేపట్టారు. సీబీఐ డీఐజీగా 2006 జూన్‌లో సొంతరాష్ట్రమైన హైదరాబాద్ లో విధుల్లో చేరారు. ఈయన సంచలనాత్మక కేసుల దర్యాప్తునకు చిరునామాగా మారిన సీబీఐ హైదరాబాద్ విభాగం జాయింట్ డైరెక్టర్.
జీవిత విశేషాలు
ఆయన ఏప్రిల్ 3, 1965 న కర్నూలు జిల్లా శ్రీశైలం లో జన్మించారు. ఆయన వరంగల్ లోని రీజనల్ ఇంజనీరింగ్ కాలేజీ నందు బాచలర్ ఆఫ్ ఇంజరీరింగ్ పూర్తిచేశారు. తర్వాత ఇండియన్ ఇనిస్టిట్యూట్ ఆఫ్ టెక్నాలజీ లో ఎం.టెక్ పూర్తి చేశారు. తర్వాత సివిల్ సర్వీసు పరీక్ష ఉత్తీర్ణులై మహారాష్ట్ర కేడర్ ఐ.పి.ఎస్ అధికారిగా చేరారు అతను నందేడ్ లో ఎస్.పి గా పనిచేశారు. తర్వాత మహారాష్ట్ర నందు ఏంటీ టెర్రరిస్ట్ స్క్వాడ్ గా పనిచేశారు. ఆయన హైదరాబాదు లో డిప్యూటీ ఇనస్పెక్టర్ జనరల్ ఆఫ్ పోలీస్ గా బాధ్యతలు జూన్ 12, 2006 నుండి నిర్వర్తించారు.ఈయన "ఇండియన్ పోలీస్ మెడల్" ను 2006 లో పొందారు
సంచలనాల కేసుల దర్యాప్తు
మొదట్లో ఆయన గురించి పెద్దగా ఎవరికీ తెలియదు. ఆయన వచ్చిన కొత్తలో తొలుత ఫోక్స్‌ వ్యాగన్‌ కేసు నమోదైంది. ఆ తర్వాత హైకోర్టు ఆదేశాల మేరకు వై.ఎస్‌.రాజశేఖరరెడ్డి హయంలో తలపెట్టిన అవుటర్‌ రింగ్‌రోడ్డులో భూసేకరణ, అందులో జరిగిన అక్రమాలకు సంబంధించి దర్యాప్తు జరిపి న్యాయస్థానానికి నివేదిక సమర్పించారు. ఇది సద్దుమణిగేలోపే సత్యం కంప్యూటర్స్‌ కుంభకోణం కేసు సీబీఐకి బదిలీ అయింది. రూ.ఏడు వేలకోట్ల కుంభకోణానికి సంబంధించిన ఈ కేసుపై సమర్థంగా దర్యాప్తు జరిపిన లక్ష్మీనారాయణ పేరు దేశవ్యాప్తంగా మారుమోగింది. ఈ కేసు కొలిక్కి వచ్చేలోపే దాదాపు ఒకే సమయంలో ఓబుళాపురం మైనింగ్‌ కంపెనీ (ఓఎంసీ) కేసు, జగన్‌ అక్రమ ఆస్తుల కేసు, ఎమ్మార్‌ ప్రాపర్టీస్‌ కేసులు నమోదయ్యాయి. ఇవన్నీ ప్రజాప్రతినిధులు తమ అధికారాన్ని అడ్డంపెట్టుకొని భారీగా అక్రమాలకు పాల్పడ్డ కుంభకోణాల కేసులే. ఓఎంసీ కేసు దర్యాప్తులో భాగంగా కర్ణాటక ఎంపీ గాలి జనార్దనరెడ్డి, ఓఎంసీ ఎండీ శ్రీనివాసరెడ్డిలను అరెస్టు చేయడంతో లక్ష్మీనారాయణ వార్తల్లో వ్యక్తి అయ్యారు. అది మొదలు ఓఎంసీ కేసులో వరుసగా అరెస్టులు జరిగాయి. సీనియర్‌ ఐఏఎస్‌ అధికారి శ్రీలక్ష్మి, మైనింగ్‌ శాఖ ఉన్నతాధికారి రాజ్‌గోపాల్‌ తదితరులను అరెస్టు చేశారు. దీంతోపాటు ఎమ్మార్‌ ప్రాపర్టీస్‌ కేసులో పారిశ్రామికవేత్త కోనేరు ప్రసాద్‌, సీనియర్‌ ఐఏఎస్‌ అధికారి బి.పి.ఆచార్యలను అరెస్టు చేశారు. ఇదే సమయంలో జగన్‌ అక్రమ ఆస్తుల కేసు దర్యాప్తులో భాగంగా మరో ప్రముఖ పారిశ్రామికవేత్త నిమ్మగడ్డ ప్రసాద్‌, అప్పటి మంత్రి మోపిదేవి వెంకట రమణ తదితరులతోపాటు కడప ఎంపీ జగన్‌ను కూడా అరెస్టు చేశారు. ఈ అరెస్టులు దేశవ్యాప్తంగా సంచలనం సృష్టించాయి. జగన్‌ అక్రమ ఆస్తుల కేసు విషయంలోనే హోంమంత్రి సబితా ఇంద్రారెడ్డి, రోడ్లు భవనాల శాఖ మంత్రి ధర్మాన ప్రసాదరావులు తమ పదవులు పోగొట్టుకున్నారు. మరో ఇద్దరు ముగ్గురు మంత్రుల తలలపై కత్తి వేలాడుతోంది.
ఈ కేసుల దర్యాప్తు జరుగుతుండగానే ఓఎంసీ కేసులో అరెస్టయిన గాలి జనార్దనరెడ్డికి అక్రమ పద్ధతుల్లో బెయిల్‌ ఇప్పించేందుకు జరుగుతున్న ప్రయత్నాలపైనా సీబీఐ కన్నేసింది. న్యాయమూర్తులకు పెద్దఎత్తున డబ్బు ముట్టజెప్పి బెయిల్‌ ఇప్పించేందుకు ప్రయత్నాలు జరిగాయి. సీబీఐ ఇచ్చిన సమాచారంతో రాష్ట్ర ఏసీబీ అధికారులు ఇద్దరు జడ్జీలను, ఒక మాజీ న్యాయమూర్తిని అరెస్టు చేశారు. ఇది కూడా దేశవ్యాప్తంగా సంచలనం సృష్టించింది. కర్ణాటకలో రాజకీయంగా దుమారం రేపిన గనుల కుంభకోణానికి సంబంధించి ఆ రాష్ట్ర మాజీ ముఖ్యమంత్రి యడ్యూరప్పపై నమోదయిన కేసు దర్యాప్తు కూడా లక్ష్మీనారాయణే పర్యవేక్షించారు. మాజీ ముఖ్యమంత్రి వై.ఎస్ .రాజశేఖరరెడ్డి హెలికాప్టర్ ప్రమాదంపైనా ఆయన విచారణ జరిపారు. మావోయిస్టు పార్టీ కేంద్ర కమిటీ సభ్యుడు చెరుకూరి రాజ్ కుమార్ అలియాస్ ఆజాద్ ఎన్ కౌంటర్  కేసు కూడా లక్ష్మీనారాయణే దర్యాప్తు జరిపారు. జగన్ అక్రమ ఆస్తుల కేసు తప్ప మిగతా కేసుల దర్యాప్తు దాదాపు పూర్తికావొచ్చింది. వీటితోపాటు దేశవ్యాప్తంగా సంచలనం సృష్టించిన సోహ్రాబుద్దీన్, ఇష్రాత్ జహాన్ ల ఎన్ కౌంటర్ల కేసు దర్యాప్తు పర్యవేక్షణ బాధ్యత లక్ష్మీనారాయణకు అప్పగించారు. రాజకీయంగా వివాదాస్పదమైన ఈ కేసులను కూడా లక్ష్మీనారాయణకు అప్పగించడం ఆయనపై ఉన్న నమ్మకానికి నిదర్శనం.
స్వచ్చంద పదవీ విరమణ
వి.వి. లక్ష్మీనారాయణ 2018 మార్చిలో స్వచ్చంద పదవీ విరమణ చేయడానికి నిర్ణయించుకుని, ఆ మేరకు తన శాఖలో పదవీ విరమణ ప్రక్రియ ప్రారంభించారు. 2019 ఎన్నికలను దృష్టిలో ఉంచుకుని రాజకీయాల్లో అడుగుపెట్టేందుకు ఈ నిర్ణయం తీసుకున్నారని పత్రికలు, మీడియా వ్యాఖ్యానిచ్చాయి.
అవార్డులు, గౌరవాలు
2017 జనవరి 26న లక్ష్మీనారాయణ విశిష్ట సేవలకు గాను ప్రెసిడెంట్స్ పోలీస్ మెడల్ అందుకున్నారు.
యితర లింకులు
వర్గం:1965 జననాలు వర్గం:ఐ.పి.ఎస్.ఆఫీసర్లు వర్గం:జీవిస్తున్న ప్రజలు వర్గం:కర్నూలు జిల్లాకు చెందిన ప్రభుత్వ ఉద్యోగులు వర్గం:ప్రభుత్వ ఉద్యోగానికి రాజీనామా చేసినవారు
సయ్యద్ అబిద్ అలీ
సయ్యద్ అబిద్ అలీ (జననం 9 సెప్టెంబరు 1941) తెలంగాణ కు చెందిన మాజీ ఆల్ రౌండర్ భారత క్రికెటర్. క్రికెట్ లో లోయర్ ఆర్డర్ బ్యాట్స్ మాన్, మీడియం పేస్ బౌలర్ గా రాణించాడు.